經數:一九三七

經名:四明尊者敎行錄卷第二

頁數:八七一

上	欄

驗所傳所弘只是所輔之行也. 三者恐妨徵

釋之文. 釋云. 非衆敎不立. 旣以衆敎爲能立.

須以止觀而爲所立. 弘故得立也. 問詞雖卽

未分. 答語非不顯了. 義例心答意以設問. 斯

之謂歟. 四恐妨結文. 結云. 攬斯衆旨輒爲首

題. 聊申所傳不遺先見. 信立題衆旨以止觀

爲所傳明矣. 焉敢改所傳爲能傳. 能傳爲所

傳. 欲[&FFFF]#斯[&FFFF]#故. 如上釋. 若謂未允. 更請消之

云耳

義例境智互照

義例問云. 法華玄文境能照智. 雖引承證. 理

亦難明. 答順方便敎. 理不可會. 若從極說. 於

理易融. 以心爲境. 心亦能照. 能所俱心. 心體

俱遍. 心心相照. 於理甚明. 故不可思議境初

云. 不可思議境卽是觀. 以是得爲四句分別.

境照於境. 境照於智. 智照於境. 智照於智. 照

者方照. 非說可窮. 照者應說. 非照可了. 說者

方說. 非照可窮. 說者應照. 非說可了((因學人問照者下八

句. 遂而評之)今輒評此文意者. 蓋由上以四句互

照明不思議境智. 恐疑者云. 凡立不思議者.

則心行路絶. 言語道斷. 而反立於四句分別.

句句咸皆云照. 豈非句卽是說照卽是思. 何

名不思議境智耶. 故復立八句. 以照對說. 定

是遣非. 意云. 忘情照者方照. 離字說者方說.

如此照者應說. 如此說者應照. 是則忘情故

照. 則圓融乃能自在而說. 離字故說卽自在

乃能圓融而照. 所以四句皆彰其得. 則終日

說照. 言思道絶. 是爲聖說聖默也. □滯情而

照. 執語而說. 則若說若照. 非窮非了. 何者.

中	欄

滯情故照. 照則成偏執. 語而說. 說必有□. 何

能如上四句互融耶. 故四偏愚句皆斥其失.

乃扶不思議之名也. 文中以句法交互乍似

難見. 若以此意定之. 則說證之道自明. 不思

議之名復顯. 尙恐總□未曉. 更將此意逐句

注之

照者方照(圓融照者方乃照之)非說可窮(著字而說不可窮也. 此以實證而斥虛說)

照者應說(如上照者合自在說)非照可了只能照者便成暗證. 此以雙美斥於獨善)

說者方說(自在說者方乃說之)非照可窮(滯情而照不可窮也. 此以雙美而斥暗證)

說者應照(如上說者合圓融照)非說可了(但能說者必成謗法. 復以雙輪而斥雙翼)

天台敎與起信論融會章

有客忽問余曰. 起信論於天台四敎攝屬何

耶. 余偶對曰. 起信論是唐朝藏法師製疏申

通. 天台不見文句解釋. 此乃各是一家製作.

難可和會. 客乃動容問曰. 聞天台一宗最能

融會. 如云以五時八敎判釋東流一代時敎.

□無不盡. 此語何爲. 余乃立理對曰. 只恐不

許天台融會. 若信天台攝屬. 容有其理. 則起

信攝屬何難. 亦乃自見諸家姸醜. 今試爲先

將敎攝論. 次爲敎會疏. 且夫此論宗百洛

叉經. 而首題大乘. 則理合通於衍門三敎. 故

天台淨名玄義云. 佛性唯識等論通申大乘三

敎. 唯識尙具三敎. 起信何不具三. 肉與佛性

大同小異. 今且於論初後. 撮略敎文以對三

敎. 論以一心爲宗. 乃云. 總攝世出世法. 此則

正在圓門. 亦兼餘二. 眞如門有離言依言空

不空義. 則三敎之理明焉. 生滅門明初發心

住. 能少分見於法身. 八相成道(涅槃云. 十住能少分見法身. 見

不了了. 天台判爲圓位. 妙樂云. 唯華嚴起信明初住八相. 最爲顯者)豈非圓位耶.

下	欄

次第□九相. 豈非別位耶. 八地得無功用道.

豈非通敎被接之位耶. 略引此文. 諸可悉例.

客曰. 藏師製疏分齊如何. 對曰. 賢首立義望

於天台. 乃是別敎一途之說. 未是通方別敎.

何者. 別有敎道證道. 彼則唯論敎道. 別有四

門被機. 彼乃只論雙. 亦別有自他橫□. 彼乃

獨論自行□入. 別有多義. 彼所不云. 未是別

敎通方蓋是一途之說. 客乃難曰. 彼疏隨緣

不變爲宗. 天台亦以隨緣不變證於三因體遍.

乃是圓意何言別耶. 余曰. 藏師雖用圓名. 而

成別義. 何者. 彼云. 眞如隨緣作一切法. 而眞

如體性常不變. □謬引釋論云. 無情唯有法

性而無佛性. 此則名雖在圓. 而義成別. 客曰.

別明凝然爲理. 今以隨緣眞如而爲別理. 此

據何文. 余返曰. 別理隨緣其文稍顯. 凝然爲

理. 出自何文. 客曰. 此宗講者皆有此言. 而未

見文疏所出. 余曰. 盛將隨緣以凝然二理. 簡

於性相二宗. 此乃出自賢首. 天台未見此文.

據理. 隨緣未爲圓極. 彼宗尙自判終敎. 未及

於圓. 豈天台之圓同彼之終. 須知. 若凝然若

隨緣. 但據帶方便義邊. 皆屬別敎. 客曰. 天台

立別理隨緣文據如何. 對曰. 止觀立別敎發

心境云. 只觀根塵一念爲迷解本記別如來藏

爲善不善因. 妙樂云. 別敎從無住本立一切

法. 乃云. 無明覆理. 能覆所覆俱名無住. 又

云. 眞如在迷生一切法. 又云. 無明爲因能生

九界. 必須法性爲緣. 文證若此. 足可依憑. 客

曰. 疏義在別. 此則已明. 論具三敎. 更冀剖

析. 余曰. □有微□. 盡望陳述. 客曰. 眞如門

經數:一九三七

經名:四明尊者敎行錄卷第二

頁數:八七二

上	欄

屬理. 具三敎可然. 生滅門論於地住修證. 須

依一轍. 別則始終俱別. 圓則初後俱圓. 如何

三敎位次□陳. 對曰. 此論宗經. 旣多明理. 是

故非一理. 旣不一. 依位修證. 如何一途. 如華

嚴經. 明圓初住. 乃云. 初發心時便成正覺等.

後明地位. □云. 八地得無功用道. 又仁王一

偈頌中. 三賢十聖住果報在圓. 十四般若爲

別. 五忍屬通. 此一兩經明位尙爾. 肉此論宗

百洛叉經. 豈可止有一□地位. 文中缺於三

藏位者. 旣以大乘標題. 只可唯明衍敎. 客曰.

且如賢首. 學通性相. 位繼四依. 因何釋義全

下天台. 余曰. 菩薩弘敎各逗機宜. 蓋是一類

之機宜聞一途之說. 所以作此申通. 未必四

依有不了也. 客曰. 旣各擅一美. 各逗機宜. 何

須彼此攝屬. 對曰. 旣知二宗各逗機宜. 何須

致問. 旣令攝屬. 如上所陳. 若論被機. 不須和

會. 客乃唯唯而退

釋請觀音疏中消伏三用(幷序)

消伏神□修行要道. 功用難思. 吾祖發揮.

今人受賜. 疏文旣簡. 讀者多迷. 惟冠攝一

經. 實消伏三用. □釋之不當. 修者何依. 今

附本宗. 略評此[&FFFF]#. 敢言益物. 聊軌自心. 時

皇宋天禧元年丁巳歲十明旣望□

疏云. 用卽爲三. 一事二行三理. 事者. 虎狼刀

劍等也. 行者. 五住煩惱也. 理者. 法界無□無

染而染卽理性之毒也

釋曰. 用卽爲三. 標三用也. 一事等者. 列三用

也. 中道總持被十種行者. 修之不同. 乃成

三種消伏之用. 觀音分證之法遍於一切衆

中	欄

生之心. 隨乎功行親疏. 致使力用差別. 如起

信論明佛菩薩用. □就衆生事識業識辨之.

以良醫妙藥狂子服之乃彰功用也. 應知三

種毒害捨旁從正. 受名不同. 如普門別行疏.

分別火難等相. 報火至初禪. 豈此下諸有全

無業惑. 蓋苦報爲正也. 業火至有頂. 豈三界

無惑報. 以業爲正也. 煩惱火通四敎. 豈三乘

人全無業報. 以煩惱爲正也. 今事毒在欲界.

此約果報. 故受事名. 行毒從色界. 盡別敎敎

道以不卽理故. 別受行名. 理毒唯圓. 以談卽

故也. 蓋煩惱中分卽不卽異. 故名行名理不

同. 若分別相. 從正受名. 與彼不異. 所消毒害

旣爾. 能消三用可知. 釋中事者. 牒事消伏用

也. 虎狼刀劍等者. 所消伏毒害也. 蓋果報行

人爲[&FFFF]#現在刀虎等難. 多用散心持名誦□.

修因戒善者亦[&FFFF]#未來果報刀等. 約此人明

能消所消. 一往屬事. 行者者. 牒行消伏用

也. 五住煩惱者. 所消伏毒害也. 雖不出能消

之相. 應以所消顯之. 五住煩惱非三觀不消.

但此三觀攝兩二乘及三菩薩. 修因禪定者

亦伏八地之愛. 此等行人雖能伏斷煩惱. 而

皆不卽法性. 如別敎道. 縱知能造之心體是

佛性. 而謂無明自住. 以不聞本性具惡法門

故. 非卽理之惑. 別人尙兩. 前敎可知. 故此等

人所消毒害旣當自住. 能消之觀全是別修.

是則四諦俱非無作. 故能消所消皆名爲行

也. 理者者. 牒理消伏用也. 法界無□無染

而染卽理性之毒也者. 所消伏也. 雖不出能

消之相. 應以所消顯之. 且明所消者. 法界是

下	欄

所迷之理. 無□是受熏之德. 所迷本淨故

無染. 受熏變造故而染. 全三德而成三障. 故

曰卽理性之毒. 然卽理之談難得其意. 須以

具不具簡方見卽不卽殊. 何者. 若所迷法界

不具三障染故有於三障. 縱說一性隨緣. 亦

乃惑染自住. 毒害有作. 以反本時三障須破.

卽義不成. 不名卽理性之毒. 屬前別敎. 等名

爲行毒也. 若所迷法界本具三障染故現於

三障. 此則惑染依他. 毒害無作. 以復本時

染毒宛然. 方成卽義. 是故名爲卽理性之

毒. 的屬圓敎也. 故[&FFFF]#溪釋無明依他義云.

此同體依依而復卽. 故知體具三障. 起三障

用. 用還依體. 與體不二. 此依方卽□由理具.

方有事用. 斯是圓乘. 若不談具. 乃名別敎.

是知由性惡故方論卽理之毒也. 能消伏用

者. 所消之毒旣卽理性. 能消之用豈不卽理.

斯乃理慧理定爲能消能伏也. 復應了知理

消伏用. 體是性惡. 方得初心卽修中觀. 故[&FFFF]#

溪云. 忽都未聞性惡之名. 安能信有性德之

行. 性德非理耶. 行非消伏用耶. 欲明理消之

用. 要知性惡之功. 何者. 以初心人皆用見思

王數爲發觀之始. 前之三敎不談性惡故. 此

王數不能卽性. 旣不卽性. 故須別緣眞中二

理破此王數. 旣有能緣所緣能破所破. 故毒

害消伏俱受行名. 若圓頓敎. 旣詮性惡. 則見

思王數乃卽性之毒. 毒旣卽性. 故只以此毒

爲能消伏. 旣以毒爲能消. 則當處絶待. 誰云

能破所破. 有何能緣所緣. 毒害卽中諸法趣

毒. 遮照相卽言慮莫窮. 故[&FFFF]#溪云. 非但所

經數:一九三七

經名:四明尊者敎行錄卷第二

頁數:八七三

上	欄

觀無明法性體性不二. 能觀觀智卽無明是.

若非理毒. 焉卽能觀. 故一心三觀圓頓十乘.

更非別修. 皆理消伏也. 應知三用得前前者.

不得後後. 得後後者. 必具前前. 且約誦□爲

事辨之. 如散心誦者. 未修禪慧. 則唯得事. 不

名行理. 若三敎人等. 如優波斯那. 聞六字已.

但觀心脈及四大實際. 得阿羅漢. 此是但修

消伏觀行. 旣不兼口誦. 則獨受行名. 或有不

捨口誦而修三敎觀法. 此乃誦全成觀. 雖兼

事用. 而須從勝皆名行消伏也. 但不名理耳.

若圓敎人. 如釋迦因地聞此章句卽便數息

住首楞嚴. 則專理用也. 若云過去得聞此句

受持讀誦. 則兼事用. 若觀芭蕉幻化以爲助

道. 則兼行用. 雖兼事行. 旣約圓修. 無不卽性

故. 須從勝皆名理消伏也. 又此三用消伏不

定. 自有以事消惑. 自有以行消報. 有修事行

而能悟理. 有修理用但消業報. 文中但出所

消三種之毒. 不釋能消三種之用. 蓋有對消

互消之意. 不可卒備. 此令說者準義示之. 肉

不獨此中諸文皆簡. □迷山家敎觀深旨. 此

疏敷揚誠爲不易. 今輒解此文. 多有疏遺.

庶幾達人許爲刊正云耳

對闡義□辨三用一十九問(幷序)

孤山法師吾宗之先覺者也. 著闡義□解

請觀音疏. 於中發明消伏三用義亦詳矣.

而於一家敎觀大旨. 尙復前□. 予切陋之.

於是設問一十九章. 徵問不否. □諸學

者於玆法義不爲異端所惑云. 天禧紀元

十月一日. 四明(知禮)□

中	欄

一問. 約事約行二種毒害. 爲理性本具隨緣

發現耶. 爲理本無因迷始有耶. 因迷始有. 非

今圓義. 本具隨緣. 能隨之體非性惡耶

二問. 據何顯文. 約何了義. 理性毒害非性惡

耶

三問. 理性毒害是無明耶. 非無明耶. 若謂是

者. 則與約行全同. 若謂非者. 又非性惡. 五住

之外別有體耶

四問. 行毒理毒若無別相. 何故疏家特分三

用耶

五問. □云. 修一心三觀. 破五住惑. 卽約行消

伏毒害. 至釋理毒. 何故復云. 今觀諸法唯心.

染體悉淨. 卽神□治理性之毒. 此之二解能

治所治約行約理在修在性. 異相如何

六問. □釋無□無染而染云. 法性之與無明

遍造諸法. 名之爲染. 染故卽有事中之毒及

約行之毒也. 作此解者. 無染之染全屬事行

毒害明矣. 那釋理性毒害復指此耶. 理若不

具毒害. 性惡法門至果永斷耶. 三毒化事作

意方有耶

七問. □中特陳理毒非性惡者. 爲顯思議耶.

爲顯不思議耶. 若謂思議. 非今所論. 若不思

議. 一體三用那忽永殊. 毒害之義唯屬事行.

理性本無耶

八問. □釋理毒. 何以都不陳理之相. 便云. 今

觀諸法唯心. 染體悉淨. 卽神□治理毒也. 此

語爲釋理性所消伏耶. 爲解理性能消伏耶.

若解所消理毒. 爲指染體耶. 爲指染用耶. 若

指染用. 必是五住自屬約行矣. 若指染體. 又

下	欄

非性惡. 一家所談性惡法門擬指何物耶

九問. □曰. 或謂性惡是理毒者. 毒義雖成. 消

義全闕. 若無消義. 安稱用耶(文). 詰曰. 一家圓

談若許理毒卽性惡義. 那得復云消義全闕.

若更. [&FFFF]#溪何故云. 忽都未聞性惡之名. 安能

信有性德之行耶. 然不知理毒卽性惡者. 何

異都不聞耶. 縱許理毒爲性惡. 已那又責云.

消義全闕. 此乃雖聞. 而不解矣. 且[&FFFF]#溪之意

唯恐不聞性惡則無性德之行. 今何返此耶.

如斯述作莫成壞己宗途否. 莫成□人眼目

否. 若謂不然. 恭請三復斯文. 探□大旨細爲

答釋

十問. □指約行. 是約智斷. 智卽能斷. 斷卽所

斷. 五住斷處名消行毒. 謂異理毒者詰曰. 智

卽能斷. 斷卽所斷. 更無別體. 卽指五住. 對能

斷智. 名行消耶. 斷若無體. 此卽滅無之斷. 爲

此所斷自有常體. 指修卽性爲所斷惑. 名行

消耶. 斷若無體. 此卽滅無之斷. 與小何殊. 斷

若有體. 行毒消處還具理性之毒否. 若非理

毒. 指何爲體而論圓斷耶. 應指別消淨眞如

耶. 衆生因心但有修惡無性惡耶

十一問. 理性若無消伏義者. 約敎行理. 別釋

此題. 敎行名經. 有消伏義. 約理名經. 必可全

廢耶. 若可廢者. 何名別釋題中理經耶. 若不

可廢. 那忽簡云毒義雖成消義全闕耶

十二問. 理性消伏爲約修明. 爲約性辨. 若約

修者. 不出約行消伏. 若約理性. 理自消伏. 那

云今觀諸法唯心染體等耶. 今觀之言修耶

性耶

經數:一九三七

經名:四明尊者敎行錄卷第三

頁數:八七四

上	欄

十三問理消伏義. □自簡云. 是則惑性相待

非闕智斷. 今詰曰. 理消伏義旣云非關約行

智斷. 爲指理境非關智斷耶. 爲約迷事非關

智斷耶. 爲據性德之行非關智斷耶. 爲□約

四義非關智斷耶

十四問. 理性若無消伏義者. 約行消伏都非

性起耶. 若然. 大師那云. 今原性德種子. 若悲

心智慧莊嚴顯顯出眞身. 皆了因爲種子. 若慈

心福德莊嚴出應身. 皆緣因爲種子. 今文

約行消義非悲智莊嚴耶. 約行伏義非慈福

莊嚴耶. 若無本性種子. 如何顯示約行圓修

耶

十五問. □云. 惑性相待非關智斷名消理毒

者. 爲約本淨不染五住名理消耶. 爲用觀智

照理忘惑名理消耶. 若云[&FFFF]#淨不染都未涉

修者. 那云今觀諸法唯心染體悉淨名治理

毒耶. 若云惑性相待推惑卽性名消理毒者.

此卽約行推□入空顯是修成 . 何謂約理. [&FFFF]#

溪那云理則性德緣了. 那云本自二空卽性

德義耶

十六問. 若云毒義雖成消義全闕者. 今家應

不合云. 原乎因果根本. 卽是性德緣了. 此之

性德本自有之. 非適今也. 性德了因非理消

義耶. 性德緣因非伏義耶

十七問. 若云惑性相待非關智斷行消義者.

此則修性理殊. 智斷體別. 大師那云. 始則起

自了因. 終則菩提大智. 始則起自緣因. 終則

涅槃斷德. 如何特陳惑性相待名理消毒. 非

關約行智斷義耶. 性德了因非智體耶. 性德

中	欄

緣因非斷體耶

十八問. □云. 惑性相待名消理毒者. 此對惑

之性爲修德境耶. 性德境耶. 若云修境. 則約

所起對. 理自具. 而爲硏□成消伏義. 亦但屬

修約行明矣. 若云性境. 法性自爾. 非作所成.

此性對惑名消理毒者. 能對性旣云消義全

闕. 應取但中之理爲能對性耶. 應取淸淨眞

如爲能對性耶

十九問. □云. 或謂性惡是理毒者. 毒義雖成.

消義全闕. 若有. 應破性惡者詰曰. 若爾. 輔行

那云. 又此理具變爲修具. 一一修具無非理

具. 令識修具全是理具. 乃達理具卽空卽中.

此之理具旣卽空中. 亦莫破性惡法門耶. 大

師云. 修德相貌在性德中. 此亦斷性惡耶. 理

具空中擧修德相貌. 豈非今約理消伏義乎

予謂若憑□語. 一家所宣性理法門都成無

用. 圓修智行俱成有作. 何哉. 以謂理具諸行

應破性惡法門故. 若言性惡理毒消義全闕.

則顯同緣了始有. 奈何修德非圓融耶. 夫如

是則修性之說傾矣. 圓頓之道廢矣. 述作裨

贊宗乘. 那忽特違大義也

四明尊者敎行錄卷第二

下	欄

四明尊者敎行錄卷第三

四明石芝沙門宗曉編

別理隨緣二十問

光明玄當體章問答偈

絳□問答三十章

開□試問四十二章

敎門雜問答七章

四種四諦問答

別理隨緣二十1二問(幷序)

有當宗學者. 問余曰. 仁於指要□中. 立別敎

眞如有隨緣義耶. 余曰然. 客曰. 且如法藏師.

著疏釋起信論. 專立眞如具不變隨緣二義.

乃云. 不變卽隨緣. 隨緣卽不變. 仍於彼五敎

中. 屬乎終敎. 亦兼頓敎. 而對破唯識宗談眞

如之理. 唯論下變不說隨緣. 審究唯識. 正是

今家別敎. 彼終頓二敎所明不變隨緣. 乃

是今家圓敎之理. 仁那云別理隨緣耶. 余語

曰. 藏師約何義. 判唯識所談眞如不隨緣耶.

客曰. 起信疏云. 唯識宗只以業相爲諸法生

起之本. 彼之眞如無覺無知. 凝然不變. 不

許隨緣. 但說八識生滅. 縱轉成四智. 亦唯是

有爲. 不得卽理. 故詮法分齊唯齊業識. 余曰.

約然. 若云眞如性有覺知. 則可熏變. 乃說隨

緣. 旣唯頑□. 乃不受熏. 旣不受熏. 安能隨

緣. 變造諸法. 因詰之因. 別敎眞如無覺知耶.

若無覺知. 何故得名佛性. 故輔行云. 今家

敎門所明中道唯有二義. 一離斷常. 屬前

經數:一九三七

經名:四明尊者敎行錄卷第三

頁數:八七五

上	欄

二敎. 二者佛性. 屬. 後二敎. 別敎中道旣名佛

性. 佛非覺義耶. 若中理頑□. 本無覺知. 焉是

大覺果人之性. 肉性以不改爲義. 若因無覺

義. 至果方有. 此則改轉. 那名性耶. 又妙樂

云. 凡別敎中立佛果者. 有其三意. 一者以理

性爲佛界. 二者以果頭爲佛果. 三者以初地

去分名佛界. 別敎旣立佛果. 豈有頑□之佛

耶. 藏疏旣約眞如無覺知故凝然. 凝然故不

隨緣. 別理旣有覺知. 驗非凝然. 旣非凝然. 那

不隨緣耶. 客遭此詰. 兀然失措. 余乃語曰. 子

旣不知所以. 安得妄有破立. 余旣憫其無知.

乃立數十問. 徵其謬破立者. 令少知別理有

隨緣義. 客曰. 願聞

一問. 藏疏旣云. 唯識宗齊於業相以爲諸法

生起之本. 故彼眞如不說隨緣. [&FFFF]#溪旣立

別敎眞如在迷能生九界. 則以眞如爲生法

本. 乃永異業相爲生法本. 安云別理不隨緣

耶

二問. 藏疏又云. 唯識宗未明業相等與眞如

同以一心爲源. 故說眞如無覺知凝然不變.

不許隨緣. [&FFFF]#溪旣釋別敎根塵一念爲迷解

本云. 理性如來爲善惡本. 豈非業相等與眞

如同以一心爲生法之源耶. 旣爾. 安云別理

不隨緣耶

三問. 藏疏旣云. 唯識宗但說八識生滅. 縱轉

成四智. 亦唯是有爲. 不得卽理. [&FFFF]#溪旣立別

理名爲佛性.  豈是轉八識成四智耶. 別理旣

是佛性. 卽隨淨緣. 成於果佛. 那云不隨緣

耶

中	欄

四問. 藏疏五敎旣皆不立理具三千. 但就不

變隨緣. 立終頓圓三敎. 請子委陳三敎之理

隨緣之相. 若無異相. 安立三敎. 若有異相. 便

請細說

五問. 藏疏圓敎旣未談理性本具諸法. 與今

家圓敎得泯齊否. 彼圓望今圓. 尙自天殊. 安

將終敎之理與今圓等

六問. 藏疏不談理具諸法. 爲知而不談. 爲不

知耶. 若知而不談者. 則有隱覆深義之過. 若

元不知者. 則不善談圓. 安得與今圓同. 彼

圓尙不同今圓. 肉終敎耶

七問. 藏疏旣未談理具諸法. 是則一理隨緣

變作諸法. 則非無作. 若不成無作. 何得同今

圓耶

八問. 藏疏圓敎談事事無□主伴重重. 似今

色香中道諸法趣色等義. 與而論之. 似今圓

敎. 彼終敎不變隨緣得作此說否. 若說事事

無□. 乃是彼圓. 非終敎也. 若未得然者. 尙望

彼圓不及. 安齊今圓耶

九問. 彼終敎不變隨緣. 與金□所明不變隨

緣. 同耶異耶. 若異. 則非今圓. 若同. 金□明

眞如是萬法. 由隨緣故. 萬法是眞如. 由不變

故. 約此二義. 立無情有佛性也. 終敎雖立

隨緣不變. 而云. 在有情得名佛性. 在無情但

名法性. 不名佛性. 旣分二派. 徒云不變. 正是

變也. 旣違金□. 那名圓理. 須知權敎有名無

義. 以有佛性之言約解約理說故. 約解約理

尙未云遍. 非權是何

十問. 金□云. 客曰. 何故權敎不說緣了二因

下	欄

遍耶. 余曰. 衆生無始計我我所. 從所計示. 未

應說遍. 涅槃經中帶權說實. 故得以空譬正.

未譬緣了. 若敎一向權. 則三因俱局. 如別初

心聞正亦局. 藏性理性一切俱然. 所以博地

聞無情無. 依迷示迷. 云能造是. 附權立性. 云

所造非. (上皆金□不移一字)二因不遍. 尙云帶權. 正局

有情. 的屬別. 終敎旣爾. 那執是圓

十一問. 藏疏明判賴耶爲生法之本故名分

敎. 則顯眞如爲生法本乃名終敎. 子今旣信

別理無住能造諸法. 若不隨緣. 安能造法

耶

十二問. 他宗皆不云無住. 子今曲解所依法

性可覆爲無住. 縱子作此曲解. 只如終敎眞

隨妄轉造立諸法. 是可覆義否. 若不可覆. 所

造諸法得云一多相入事事無□否. 若爾. 何

異彼圓. 若不爾者. 非覆是何. 豈眞如理性不

自在耶. 當知終敎但理以無住故. 不可守佛

界之性. 爲妄扼縛. 壓作九界. 正當可覆義. 稟

此敎者. 雖信眞如變造諸法. 未知事事當處

圓融. 以此敎未詮理性頓具諸法故. 若稟今

圓者. 旣知性德本具諸法. 雖隨無明變造. 乃

作而無作. 以本具故. 事旣卽理故. 法法圓常

遍收諸法. 無非法界. 終敎所詮旣其不爾. 那

得齊今圓敎耶

十三問. 終敎說眞如是本覺. 別敎說眞如是

佛性. 性非本耶. 佛非覺耶. 名義旣齊. 安得不

同

十四問. 唯識宗說. 眞如無覺知故不能迷. 終

敎談眞如有覺知故能迷. 能迷故能悟. 故立

經數:一九三七

經名:四明尊者敎行錄卷第三

頁數:八七六

上	欄

隨緣. 別理旣有覺知. 那不能爾耶. 若能者. 那

不隨緣

十五問. 子云. 別理無住能造諸法. 只是理能

造事. 乃偏一之義者. 豈非但有隨緣義無不

變義. 子元不知不變則終敎分敎同詮. 隨緣

則獨在終敎. 故明不變未必隨緣. 若說隨緣.

必有不變. 以是眞如性隨緣故. 若隨緣時改

變. 則不名性也

十六問. 子云. 別敎云不卽. 終敎說卽. 爲不同

者. 蓋子迷名全不究理. 以彼不談性具九界.

乃是但理隨緣作九. 若斷無明. 九界須壞. 若

九界卽是眞如理者. (大意與止觀皆以是義釋卽如云初心是後以是等)何須

除九. 豈非九界定能障理耶. 若謂不然. 終敎

還說九界皆是法界一一遍收否. 若說. 與彼

圓何別. 若不說者. 安稱卽耶. 肉彼圓旣未談

性具三千. 雖說一一遍收. 尙未有遍收所以.

若比今圓. 不成卽義. 肉終敎耶

十七問. 子云. 性具九界不得云差別者. 蓋未

知理中自有立一切法義也. 故妙樂云. 理則

性德緣了等. 又若謂性具諸法不名差別者.

何故妙經疏云. 若知地具桃李. 卽識實中有

權. 解無差別卽是差別. 若知桃李□相. 卽

識權中有實. 解差別卽無差別. 旣以地具桃

李爲權. 此權名爲差別. 豈非性具九界得稱

差別耶

十八問. 止觀別敎一念心爲迷解本. 引楞伽

理性如來藏爲善不善因. 子意謂. 此句若證

終敎. 則是隨義. 若證別敎. 則非隨緣義者.

且今引文略. 彼經具云. 七識不流轉. 不作苦

中	欄

樂因. (無明體空)如來藏爲善不善因. 若生若滅. 受

苦樂. 與因俱. (眞如成事)旣能爲因. 又卽生滅. 此

文如何作不隨緣解耶. 若謂不引生滅等文

則非隨緣者. 且唯識宗中. 可云眞如爲善惡

因否. 又次文以大論池水喩. 此如何通. 故

云. 如大池水. 象入則濁. 珠入則淸. 當知池水

爲淸濁本. 珠象以無淸濁之緣. 今問. 池水還

隨此二緣爲淸濁否. 若隨者. 如何作不隨緣

解耶

十九問. 輔行釋別敎發心云. 煩惱之中有如

來藏. 凡夫生盲常與藏俱. 而不知見. 故流轉

生死. □爲藏害. 且別敎菩薩旣見衆生如是

故發心. 豈可云眞如不隨緣耶

二十問. 子云. 指要爲破安國師立問故. 特立

別理隨緣者. 蓋子不解安國問意. 致玆謬說.

如彼問云. 別敎眞如不隨緣. 起信眞如能隨

緣. 未審起信爲別爲圓. 若別. 文且相違. 若

圓. 乖彼藏疏. 且初云隨緣不隨緣者. 蓋爲泛

學者妄謂別敎不談隨緣起信乃說隨緣故.

順常情而爲問端. 旣共知起信談於眞如隨

緣. 故定之曰. 未審此隨緣義是別是圓. 蓋

泛學之者不知眞如隨緣通於兩敎故. 玆雙

定. 後正難云. 若謂起信是別. 且違論文. 以

論文一心攝世出世法及相大. 明具無量性

功德. 是本具千如故. 又十住八相是圓敎

分眞. 任運垂應是圓位故. 若定判屬別. 則

違論此文也. 若定判屬圓. 則乖藏疏. 以疏

不約心具百界爲攝世出世法. 及無量性功

德不約性善性惡釋之. 又十住八相不說分

下	欄

眞而辨. 乃云是伏見思住願力神通而作故.

若判屬圓. 則違疏中此等文故. 子今若執安

國定判終敎是今圓者. 何故正難云. 若圓乖

彼藏疏. 藏疏正用終敎釋乎起信. 若終敎是

圓者. 作圓說之. 恰順藏疏. 那云若圓乖彼藏

疏耶

光明玄當體章問答偈

慈雲懺主問  四明法師答

遵式稽首延慶法主. 竊聞. 邇曰縱辯宣揚金

光明甚深法門. 自惟. 匏繫無緣擁座. 且此經

玄義示第五當體得名. 此意幽邃. 曾彌夕思

之不解. 謹成偈句. 奉以諮承. 願說授外. 一爲

開決. □俟報音之來矣

云何是法性	自體金光明

爲當從義立	爲當質亦成

法性本非質	金色由何生

若從義所立	還是假名字

全金爲法界	塵塵悉平等

懺悔何所滅	讚歎何所榮

罪福旣無二	空導是虛聲

空藏空全現	地藏地難傾

云何此同異	願決我疑情

蓋華與稻稗	當體若何評

例同一切法	師子弦願鳴

知禮和南靈山懺主. 自□□禁足接武講科.

雖爲道未深. 且格言有在. 玆蒙雄問. 起自大

悲. □我推尋. 令他悟解. 因緣事冗. 久失報

投. 今漫奉酬. 幸希細覽

法性具諸色	名爲微妙色

經數:一九三七

經名:四明尊者敎行錄卷第三

頁數:八七七

上	欄

法性具諸義	名爲第一義

此義與此色	豈可分爲二

性火卽眞空	楞嚴顯其意

色性卽智性	起信彰其致

千如相非相	刹那方可寄

一理空不空	毘慮方遍處

窮色盡□虛	卽是本來地

究心志刹那	卽是眞如智

鼻嗅功德香	舌嘗妙法昧

世間相得常	良由住法位

法身流五道	良由具權智

心狂金石□	色病念想醉

心色理無殊	質義安曾異

衆生迷本源	確爾分情器

依空行懺讚	法界體全備

光明照世間	眞金諸法貴

究竟眞實體	顯召不從譬

擊發此玄微	知君二嚴備

我以此籌量	更請硏精粹

遵式再以伽陀稟問延慶法兄. 能一披覽. 尙

俟報音

涅槃四無說	因緣故立字

復言第一義	有言有實義

有無與眞俗	云何辨同異

諸法卽眞如	無名無有字

眞如卽諸法	隨緣有差異

起必性三千	云何勿名義

水火性眞空	空誰分一異

循業而發現	從末方殊致

中	欄

建立全由俗	云何勿名義

色性卽智性	良由體無二

無二無是非	無非本來地

□俟盡□虛	云何方顯智

元是一精明	分爲六種義

方便有多門	歸元性無二

無二卽如如	云何有香味

藥病性相應	心色方便治

水火各升比	頓爾成乖棄

緣起唯從性	云何顯不二

諸法如大幻	一多互相寄

體幻卽爲眞	何勞共遠離

盡塵忘刹那	云何存沒意

觀心初不忍	今何忍此意

取捨雖在我	其如且猶豫

人天大導師	云何無決智

觀心亦觀色	唯只觀心地

色不名觀心	心無不包義

同異與相攝	云何得其意

觀心唯一念	一念三千備

三千含身土	獨遺觀色義

三千□外境	云何得齊致

知禮謹率愚抱. 再答靈山懺主來問. 幸希

米□

涅槃一實諦	遮顯非殊致

依言及離言	悉是眞如義

此俗□此眞	非情是隨智

二諦皆名眞	此眞有名字

若了性三千	此是圓成義

下	欄

法法盡眞常	名實皆尊貴

依此偏計法	如何得爲類

其體若空華	何實當名字

心色體無二	情中堅執異

欲破堅執情	須推到邊際

若知依理藏	法法無遺棄

寄此顯圓常	何曾心遠離

雖是一精明	體具三千義

依正理內含	根境性中備

唯心卽唯色	唯香亦唯味

唯觸唯是音	此理好思議

水火力相傾	明暗能更治

卽此相違中	彌見相從意

相違彰具德	相從表不二

智者善思量	本末何曾異

觀心理趣深	乍似相違義

出自旋總持	誰當不猶豫

濫作流通人	自省居何位

片言難折獄	再思方可矣

九界約修心	三道寄心治

此從外境觀	外破內方著

約理雖相合	據迷且分二

究竟知所以	敢將情力置

三法皆稱妙	唯心最玄□

於心見法界	生佛齊一致

迷己逐他物	確爾立情器

見色便見心	約然全性起

絳□問答三十章

四明法師問  淨覺法師答

經數:一九三七

經名:四明尊者敎行錄卷第三

頁數:八七八

上	欄

天禧改元春二月四日. 延慶座主出山家敎

義凡三十條. □絳□問諸子. 其詞惟要. 其旨

甚微. □無或者興布敎之功. 令不敏者奮强

學之志. 門人(仁岳)率爾而對. 斐然成章. 非心

魯國一字之褒. 蓋請武津四擇之誡. 旣有傳

寫. 故玆□云

一問. 三藏初果苦忍眞明. 何故復云滅非眞

諦. 四皆稱諦. 爲諦眞耶. 爲諦俗耶

答. 原夫三藏理唯一眞觀有四諦理因觀顯 .

故云苦忍眞明. 理顯觀忘. 故云滅非眞諦. 何

者. 蓋由滅無之眞離幻之俗. 雖則知苦斷集

修因證果. 皆生滅之事行. 非空寂之理體. 究

論法性. 何所迷悟. 故大師云. 三藏法性自天

而然. 集不能染. 苦不能惱. 道不能通. 滅不能

淨. 然而由於 苦忍方明於眞如. 析色盡處乃

見於空. 雖能析所析俱非是空. 而見空者. 由

於析色故也. 是知苦忍眞明滅非眞諦義無

相違. 又上明必下顯. 諦俗則諦眞. 豈前後異

耶

二問. 因緣停心與支佛正觀何別

答. 因緣停心者. 則爲初心行人多愚癡之心

起斷常之見. 是以令觀三世因緣. 對而治之.

故[&FFFF]#溪云. 三世相續故不斷. 三世迭謝故不

常等. 此但略知因緣生相. 未知因緣滅相. 支

佛正觀者. 非□觀三世而已. 乃至能觀百千

萬世. 復知生而知滅. 兼諦俗而諦眞. 二觀稍

殊. 不可相濫也

三問. 諸文皆云. 支佛觀因緣斷惑. 觀相如

何

中	欄

答. 諸文異說. 今試粗陳. 若如阿含所明. 中乘

觀因緣相. 有逆有順. 從無明至老死名順. 從

老死至無明是逆. 生滅皆然. 此乃大槪而說.

若如四念處. 委辨推尋觀破之相. 或以愛支

爲首. 或以取支爲首. 亦有逆順. 且如愛支爲

首者. 卽推貪愛因何而生. 卽知此貪因愛而

起. 乃至行因無明. 無明因過去一切煩惱. 又

順推. 此愛能生於取. 取生於有. 有生未來二

十五有生死等. 若觀破者. 觀愛卽現在汚穢

五陰性念處. 乃至觀無明卽過去汚穢五陰

性念處. 又若觀於有卽善不善五陰性念處.

乃至觀未來生死卽果報生死無記性念處.

是名逆順觀察破四顚倒. 顚倒滅則無明滅.

乃至老死滅(上皆略義□四念處文義)取支爲首者. 卽見惑

之人也. 逆順推破例如愛支. 又如止觀. 明禪

境中. 寄修辨發. 以有支爲首. 又釋籤明四敎

觀因緣. 皆從愛起. 如此諸說不同者. 良由

根性有殊故. 修入不等. 今準輔行判因緣觀.

凡有二種. 一者推果知因. 二者推因知果. 若

念處及止觀卽推因知果也. 釋籤卽推果知

因也. 然此二種之義應用念處爲正. 以正能

順因緣之義故. 因緣旣以無明爲首. 今觀愛

取卽無明也. 故大師廣示修相. 良在玆焉

四問. 阿含旣但說三藏. 何故八萬諸天便發

大道

答. 良以漸頓法門體元不二. 小大根性理本

無差. 蓋遇熏不同. 故得脫有異. 今諸天悟大.

豈孤然哉. 審應昔世曾以小乘諦境修乎大

乘觀智. 今聞本境卽發宿種也. 譬如先置毒

下	欄

藥服於酪中. 今再服酪. 卽能殺人也. 然由如

來知機知時. 隨熟隨脫. 故但用生滅四諦而

赴大小兩緣. 此卽顯露不定敎也. 問在鹿苑

時. □云諸天得法眼淨. 至般若會. 方乃指云.

獲無生忍. 是則聲聞等衆. 不知諸天便發大

道. 據此莫成□密敎義耶. 答. 比見學人. 多作

此說. 詰其所以. 言無所從. 且□密敎者. 乃是

備談漸頓等敎. 各對大小諸機. 互不相聞. 方

名□蜜. 非謂小益不知大益爲□密也. 若鹿

苑中□蜜之相. 如大論說. 諸菩薩所見無量

阿僧祇人得二乘. 無量阿僧祇人得無生忍

等是也. 今八萬諸天但爲說小. 與諸聲聞同

見同聞. 何□密之有哉. 肉大師親指爲顯露

不定. 豈不信乎

五問. 通敎受接之後. 合作後二敎位次修證.

大品經文何故別以第十地爲果耶

答. 此由大品十地. 兼含衍門三敎之義耳. 如

初地菩薩名爲伏忍. 二三兩地名柔順忍. 四

地已去名無生忍. 乃至游戱神通淨佛國土

等皆通三敎也. 故輔行中. 釋十地爲如佛

云. 若被接者至此. 旣破一品無明. 亦能八相.

故云如佛. 豈非十地名義通三敎耶. 若爾. 何

故輔行明被接云. 謂用前敎有始無終. 已

用七八不至九十. 卽用後敎有終無始. 但用

向地不須住行. 中續接之故得名接. 此豈非

被接之後依後敎位次耶. 答若據經文. 則無

別位. 而大師得經深旨. 自以十地通三敎.

故[&FFFF]#溪具約兩敎位次. 引而伸之. 欲令被

接之義區以別矣. 引廣決略. 乃作者之意

經數:一九三七

經名:四明尊者敎行錄卷第三

頁數:八七九

上	欄

焉

六問. 通敎菩薩約何義留習潤生

答. 留謂固留. 非觀力未充不能進斷. 何則以

此敎菩薩已於性地及八人地中伏結順理.

爲諸衆生遍行六度. 一切事中福慧皆令究

竟. 如三藏菩薩. 於中忍中. 三祇行行至已辦

地. 自合眞理必顯正習皆除. 如三十四心. 有

何不可. 但以度生心廣淨土時長故. 扶之以

誓願慈悲. 留之而潤生化物. 所以須留習者.

爲無妙應之眞體故. 用作受身之本矣. 故妙

玄云. 通敎亦得有應. 但是作意神通陸身滅

智無常住本. 約何起應. 斯爲誠證矣

七問. 俱舍以塵沙爲習氣. 如何留之潤生

答. 大師明通敎習氣. 凡有二種. 謂煩惱障法

障之習氣. 法障卽界內塵沙也. 若留習潤生

者. 此正爲煩惱之習氣耳. 以由煩惱是染汚

無知. 無明爲體. 能招生死故. 塵沙是不染汚

無知. 劣慧爲體. 不招生死故. 應云. 菩薩爲潤

生故. 須留煩惱之習. 爲化物故. 須破塵沙之

習. 則知二習其體稍殊

八問. 方等旣有四敎. 爲是文文皆須四解. 爲

復各有文詮耶

答. 或皆須四解. 或各有文詮. 逗會多途. 不可

一揆. 如大師釋請觀音經. 始從病相. 乃至繫

念數息聞□得益. □約十種行人說之. 卽皆

須四解也. 如釋十六觀經. 正爲頓機. 不通漸

入. 卽各有文詮也. 或一經具明四敎. 各有文

詮. 如淨名之類也. 所以須四解者. 爲部敎

俱帶(請觀音經)各有文詮者. 爲部帶敎不帶(十六觀經)

中	欄

故知方等敎相難明. 不可一槪也

九問. 般若旣只衍門三敎. 何故仁王經說四

無常偈

答. 斯乃以藏助於衍也. 且彼經云. 普明王依

過去七佛之法. 調百法師. 一日二時. 講般若

波羅蜜八千億偈竟. 第一法師爲王說偈. 卽

無常等四. 豈非正宣般若傍演無常. 所以然

者. 普明旣爲斑足所捉. 將赴其死. 恐王戀著

身命國土. 是故偈意皆勸捨身及國土等. 至

聞偈畢. 諸王皆證三門空定. 還是衍門得益

之相耳. 故今家明通等三敎. 俱用藏敎而爲

助道. 卽此意也

十問. 通敎三乘共行. 如何說菩薩遠邊

答. 三乘同觀幻有. 皆取但空. 從大分說. 故云

共行. 菩薩非止偏空. 兼知中實. 從利根說. 故

得遠邊. 是知若云共敎. 則菩薩須在當分. 唯

得近邊. 乃有局定之妨也. 若云通敎. 則菩薩

或被後接. 卽得遠邊. 乃有從容之美也. 一家

所立名義之巧. 其若是乎

十一問. 別敎獨菩薩法. 如何說二乘近邊

答. 且如通敎. 不名共敎者. 蓋有菩薩遠邊之

義也. 今亦例然. 所立別敎不名不共敎者. 蓋

有二乘近邊之義也. 但以方等般若中別敎

二乘共聞. 爲近邊義耳. 蓋大論約菩薩與二

乘不共聞. 立不共般若. 今別敎旣有共聞. 則

非不共聞. 故約此義說於近邊矣

十二問. 別敎不談卽理. 何故能造之心是佛

性耶

答. 此敎眞如在迷能生九界. 雖不卽理. 眞如

下	欄

豈離於心. 如妙樂云. 別敎法界不出於心. 今

謂卽不卽理. 譬如一源之水(佛界眞如)分爲九派

(隨九界緣)九派雖界一源(事不卽理)派水豈殊源水(心是佛性)

是則能造之心終日不卽終日是性也. 若爾.

何異圓敎不卽不離義耶. 答. 圓敎性具九界

起於修九. 全修是性. 故云不離. 但由迷修.

各自謂實. 故云不卽. 別敎眞中無九. 須斷九

歸眞故不談卽理. 九中有眞. 而依眞生九. 故

能造是佛性. 今人見事理不卽之說. 作□壞

頓異而解者. 能造是性. 此如何通. 眞如隨緣

不可與言無也

十三問. 別敎理性旣有三因. 何故別修緣了

答. 理性有三因者. 皆但中之德也. 別修緣了

者. 皆二邊之行也. 邊旣非中. 修則成別. 何

哉. 先以聲聞空心斷於見愛. 次以菩薩假智

斷於塵沙. 斯乃從空邊而入有邊. 用別惑而

除通惑. 如此二邊緣了具足. 始爲中道遮照

方便. 須登初地正顯但中. 卽三因橫在佛界.

故妙樂云. 別敎雖有三德之語. 三皆在性. 而

不互融. 故成別義. 若三皆在修. 前後而得道

理. 成縱. 故知性中緣了不是修中緣了. 豈同

圓敎正因緣了全是三千空假中修德緣了卽

性德緣了. 不可烈火而濫圓伊

十四問. 別人初心爲甚不修中觀

答. 蓋邊表之中. 如雲外月. 用雖全於遮照. 但

是淸淨眞如體不具於見思. 安能起對法界.

肉復本來迷久. 頓悟爲難. 旣著有心强. 則緣

中力弱. 故令始行先觀偏眞者也

十五問. 今家以卽離分於圓別. 旣判華嚴具

經數:一九三七

經名:四明尊者敎行錄卷第三

頁數:八八○

上	欄

此二敎. 彼經何文談卽談離耶

答. [&FFFF]#溪謂. 華嚴經意兼含義難分判. 祖尙斯

說. 今何敢評. 然而委尋大師引用彼經證於

圓別. 亦可意解. 且如止觀引. 心如工□師. 造

種種五陰等. 證於圓敎. 玄義亦引此文. 證於

別敎. 故知談卽. 不談卽難得顯文. 但以得意

不得意. 而分兩敎. 何者. 圓人謂心具而造. 則

諸法無生卽在其中矣. 別人謂心不具而造.

則諸法自住離在其中矣. 若乃諸位行相或

一多相卽. 或次第別陳. [&FFFF]#溪已在諸文備載.

此不繫述

十六問. 旣將華嚴心造一切. 以立千如妙境.

是則彼經已明開顯. 何故云開權局此

答. 正由法華能開華嚴故. 得將心造之文立

千如之境. 如[&FFFF]#溪明法華佛慧. 須發四味兼

帶之大小. 豈不以乳味兼權之敎全同醍□

一實之詮. 又如大師判華嚴爲枝條. 法華爲

根本. 須會枝別以入本圓. 今引用者. 從會入

後說也

十七問. 旣云法華是醍□. 何故大經從摩

訶般若出涅槃耶

答. 所判二經俱是醍□. 蓋有兩番. 次第熟脫.

若云法華是醍□者. 卽初番熟脫. 八千聲聞

無量損生菩薩等是也. 若云般若出涅槃者.

謂鈍根之人於法華不入更用般若□汰方

至. 涅槃卽後番熟脫. 五千起去人天被移等

是也. 雖有兩番. 初番爲正. 故[&FFFF]#溪云. 法華已

開. 功非彼得. 大陣旣破. 餘黨不難也

十八問. 經云我聞. 何故須用四敎解釋

中	欄

答. 若釋法華前經. 蓋明部敎兼帶等別機緣

大小之殊. 若釋法華. 意在開偏咸令會實. 又

復應以藏通等四入頓漸等四. 揀前四味我

聞不同顯出法華. 我聞亦異. 則所聞法體超

過八敎. 故妙樂云. 若消諸經. 但用藏等. 其文

稍通. 若釋法華. 無頓等八. 擧止失措. 問. 法

華旣爾. 涅槃云何. 答. 妙樂釋我聞云. 大經顯

圓. 今乃義開耳. 故知二經不無少異

十九問. 釋方便品題云. 妙達於方. 旣是眞□

旣開顯已. 那得云□

答. 觀乎眞□之言. 不同隱□之義. 若爲實施

權. 權名隱實. 則方便之名正當隱□. 若開權

顯實. 實外無權. 則方便之名卽是眞□. 蓋指

權方之□卽是實相之眞. 故云眞□. 又十界

百界卽空卽中. 離言說相. 離心緣相. 故云眞

□也

二十問. 常觀三德. 能所俱四. 試陳行相

答. 此妙樂觀心四一之文也. 文以三德對理

敎行三. 和合三法成假名. 人卽觀行如來等.

而云能所俱四者. 蓋顯境觀不二也. 何則且

所觀之四者. 謂迷中三道卽本有三德. 衆生

妄我卽理性如來. 能觀之四者. 謂見思王數

修空假中. 如是三觀亦全三德. 還用妄我爲

觀行如來. 是則兩重四一. 皆卽障是德. 擧妄

全眞. 能觀所觀只一四一. 故知境自照境. 心

不知心. 佛之知見於玆悟入

二十一問. 釋一大車體及具度等. 旣皆從果

德. 如何用此爲十乘觀法耶

答. 衆生本心具佛果德. 雖迷轉三道. 必體包

下	欄

十乘. 故輔行云. 理性車體具度資成. 白牛觀

照在一念心. 是知理乘全駕於佛乘. 因德豈

□於果德. 所謂不動而運. 不行而至. 善惡不

離於車體. 故言更無餘乘. 果理要在於行門.

方名等賜諸子. 妙樂云. 人天善惡與法界同.

故父果車是子理車. 但開其情假名等賜. 卽

其義也

二十二問. 大通應佛只在同居. 何故名結緣

本土

答. 若唯談權敎. 可云應佛只在同居. 今旣已

說圓乘. 卽是法身. 而依本土. 如法華中龍女

所讚. 指釋迦作遮那之身. 劫火所燒. 以娑婆

爲寂光之土. 大通身土豈不然乎

二十三問. 聲聞之法的就何義開爲經王

答. 的就偏眞之理. 開爲實相之理. 所謂三千

三諦統攝自在故稱王. 釋籤云. 三乘已證權

理. 以理開理易明. 今據此也

二十四問. 博地在事. 那云理卽

答. 只緣在事故云理卽. 蓋指三障之事卽三

德之理. 故妙樂云. 理無所存. 遍在於事. 亦可

云. 理卽簡於後五事卽之義. 名字乃至究竟.

豈非解行因果等事耶. 如妙玄云. 聖人得事.

凡夫得理. 記釋曰. 聖人的於因果化他感應

之事. 衆生但得非因非果迷中之理. 故知理

卽簡非事卽. 乃貶斥之義耳

二十五問. 性德之行何故須聞性惡

答. 不聞性惡則無性德之行. 何哉. 衆生本來

未曾離惡. 若迷性具. 須藉別修. 故先空次假.

緣理斷九. 苟或了惡是性. 從性立行. 不亦性